kalixlouiis/myanmar-wikipedia-corpus huggingface dataset:
ထိုအချိန်မှစ၍ အိပ်ယာ၏ အပြင်ဘက်သို့ တဖဝါးမှ မရွေ့လျားတော့ပေ။
၁၃၄၀−ခုနှစ်၊ တန်ဆောင်မုန်းလဆုတ် (၁၃)ရက်၊ (၁၉၇၈ နိုဝင်ဘာလ ၂၇ ရက်) တနင်္လာနေ့ မနက်ပိုင်းတွင် ဆရာတော်ကြီး၏ ဘယ်ဘက်ဒူးသည် စတင်၍ လှုပ်ရှားရပ်သွားခဲ့သည်။
သုံးနာရီခန့်တွင် ညာဘက်ဒူးပါ လှုပ်ရှားမှု ကင်းသွားပြန်သည်။
နေ့လယ်(၁)နာရီတွင် ပက်လက်အနေအထားမှ လက်ဝဲဘက်သို့ စောင်းငဲ့၍ ပေးလိုက်ကြသည်။
လှုပ်ရှားငြင်းဆန်မှုမပြု အေးငြိမ်းမှုကိုသာ မျက်မှောက်ပြုနေဟန်ရှိ၏။
ညနေ(၃)နာရီခွဲတွင် ဆရာတော်ကြီး၏ အထက်အောက် နှုတ်ခမ်းအစုံတို့သည် စဉ်းငယ်မျှ ငါးကြိမ်တိုင်ဟလျှက် ငါကားအစဉ်ငြိမ်းချမ်းပြီဟု ကြွေးကြော်ကာ (၃)နာရီ (၃၅)မိနစ်တွင် ရှူထုတ်မှုကို ရပ်တန့်လိုက်ပြီးနောက် (၃)နာရီ(၄၅)မိနစ်အချိန်တွင် ခန္ဓာဝန်ချခဲ့သည်။
ကျွမ်းကျင်တတ်မြောက်သော ဘာသာ(စာနှင့် စကား)များ သက္ကတ ဟင်ဒီ နာဂရီ အူရ်ဒူ အာရ်တီ ဘင်္ဂါလီ ပါဠိ အင်္ဂလိပ် မြန်မာ ပြင်သစ် လက်တင် ဆစ်ဂ် ဆရာတော် ရေးသားပြုစုခဲ့သောကျမ်းများ ရွှေချိန်ခွင်စာအဖြေ တကယ့်စာတန် ကပ္ပပြဿနာ စိန်တင့်ကြီးဝတ္တု ( ပ-ဒု-တ-စ) စင်ပြိုင်သာသနာ (ပ-ဒု) ကန်တော့ပန်း နတ်မှီရေးစမ်းမှ ရေပန်းကလေးများ ဓမ္မစကြာတရား (နတ်မှီဟောစဉ်) စစ်တွင်းကြုံရ ငါ့ဘဝ ဗုဒ္ဓအဘိဓမ္မာ ဗုဒ္ဓဝါဒ ဗုဒ္ဓလမ်းစဉ် ဗုဒ္ဓစာခ ဗုဒ္ဓမှတ်ကျောက် အသင်လူသားဘာမှားနေသလဲ အို ယောဂီ သင်ဘယ်ကိုသွားမလဲ ကြိုက်ရာရွေးလမ်းနှစ်သွယ် အစွဲပြုတ် တဲကုပ်ရွှေနန်းတော် အနတ္တရောင်ခြည် ဗုဒ္ဓသိနည်း နိဗ္ဗာန်ဆိုတာ လက်ဝဲနိုင်ငံများနှင့် ဘာသာလွတ်လပ်မှု လူသေလူဖြစ် မဟာယနဗုဒ္ဓဝင် ဘဝရေစီး လူသားနှင့်မြေလွှာ သမ္မာသမဂ္ဂဝါဒ မဟာသမဂ္ဂဝါဒ ကမ္ဘာ့အဘိဓမ္မာလက်စွဲ ယုဒ္ဓအဘိဓမ္မာ (တပ်မတော်မော်ကွန်းတိုက်စာမူ) အဘိဓမ္မာ၏ အဘိဓမ္မာ (ကမ္ဘာ့ဒဿနိကကျမ်းကြီး) အခြားဘာသာဖြင့်ရေးသားခြင်းများ ဝိသုဒ္ဓိမဂ် (အင်္ဂလိပ်ဘာသာ) ကထာဝတ္တု (အင်္ဂလိပ်ဘာသာ) မိဂဒါဝုန်တရား (အင်္ဂလိပ်ဘာသာ) လမ်းနှစ်သွယ် (အင်္ဂလိပ်ဘာသာ) ဓမ္မပဒ (အူရ်ဒူဘာသာ) အခြား မောင်မေတ္တာ၊ ဘိုးမေတ္တာ၊ ဆာဒူးကြီး၊ သျှင်ဥက္ကဋ္ဌ စသော အမည်မျိုးစုံဖြင့် လယ်တီတရားသီတင်းစာ တိုးတက်ရေးမဂ္ဂဇင်း၊ ပြုပြင်ရေးမဂ္ဂဇင်း၊ဟံသာဝတီမဂ္ဂဇင်း၊ ဘားမားဂျာနယ် အိန္ဒိယနိုင်ငံထုတ် မဟာဗောဓိဂျာနယ်တို့တွင် အပတ်စဉ် ဆောင်းပါးများ ရေးခဲ့သည်။
ဥရောပဘုံဈေးအဖွဲ့ ခေါ် ဥရောပစီးပွားရေးပူးပေါင်းဆောင်ရွက်မှုအဖွဲ့ (European Economic Community - EEC) သည် ကမ္ဘာပေါ်တွင် ကုန်သွယ်မှုအင်အားကြီးမားသော အဖွဲ့အစည်းတစ်ရပ်ဖြစ်သည်။
၎င်းကို ၁၉၅၈ ခုနှစ်၊ ဇန်နဝါရီလ ၁ ရက်နေ့တွင် စတင်တည်ထောင်ဖွဲ့စည်းခဲ့ခြင်းဖြစ်ပြီး၊ ၁၉၅၇ ခုနှစ်၊ မတ်လ ၂၅ ရက်နေ့က အီတလီနိုင်ငံ၊ ရောမမြို့တွင် ဥရောပကျောက်မီးသွေးနှင့် သံမဏိအဖွဲ့ဝင်နိုင်ငံများမှ နိုင်ငံခြားရေးဝန်ကြီးများ ချုပ်ဆိုခဲ့သော သဘောတူညီချက် စာချုပ်အရ ပေါ်ပေါက်လာခဲ့ခြင်းဖြစ်သည်။
၁၉၉၃ ခုနှစ်တွင် Maastricht Treaty စတင်အသက်ဝင်လာသောအခါ၊ EEC (ဥရောပစီးပွားရေးပူးပေါင်းဆောင်ရွက်မှုအဖွဲ့) ကို စီးပွားရေးမူဝါဒထက် ပိုမိုကျယ်ပြန့်သော ကဏ္ဍများကို လွှမ်းခြုံနိုင်ရန်အတွက် ဥရောပအဖွဲ့အစည်း (European Community - EC) ဟု အမည်ပြောင်းလဲခဲ့သည်။
ဤအချိန်သည် EC အပါအဝင် ဥရောပအဖွဲ့အစည်းသုံးခုကို Maastricht Treaty မှ ထူထောင်ခဲ့သည့် ဥရောပသမဂ္ဂ (European Union) ၏ ပထမဆုံးသော မဏ္ဍိုင်အဖြစ် ပေါင်းစည်းခဲ့သည့်အချိန်လည်း ဖြစ်သည်။
EC သည် ၂၀၀၉ ခုနှစ် Treaty of Lisbon မှ ဖျက်သိမ်းခံရသည်အထိ ဤပုံစံဖြင့် တည်ရှိခဲ့သည်။
Lisbon Treaty သည် EC ၏ အဖွဲ့အစည်းများကို EU ၏ ပိုမိုကျယ်ပြန့်သော မူဘောင်အတွင်းသို့ ထည့်သွင်းခဲ့ပြီး EU သည် "ဥရောပအဖွဲ့အစည်းကို အစားထိုးကာ ဆက်ခံမည်" ဟုလည်း ပြဋ္ဌာန်းခဲ့သည်။
အဖွဲ့ဝင်နိုင်ငံများ ဥရောပဘုံဈေးအဖွဲ့၏ မူလအဖွဲ့ဝင် ၆ နိုင်ငံမှာ- ၁၉၇၃ ခုနှစ်တွင် ဗြိတိန်၊ အိုင်ယာလန်နှင့် ဒိန်းမတ်တို့ ဝင်ရောက်ခွင့်ရခဲ့သဖြင့် အဖွဲ့ဝင် ၉ နိုင်ငံ ဖြစ်လာခဲ့သည်။
၁၉၈၁ ခုနှစ်၊ ဇန်နဝါရီလ ၁ ရက်နေ့တွင် ဂရိနိုင်ငံ ဝင်ရောက်လာခဲ့ရာ အဖွဲ့ဝင် ၁၀ နိုင်ငံအထိ တိုးလာခဲ့သည်။
ထို့ပြင် ကယ်ရစ်ဗျန်ဒေသ၊ ပစိဖိတ်ဒေသနှင့် အာဖရိကတိုက်မှ ဗြိတိသျှဓနသဟာယ အဖွဲ့ဝင်နိုင်ငံများသည်လည်း အရန်အဖွဲ့ဝင်များအဖြစ် ပါဝင်ခဲ့ကြသည်။
စပိန်၊ လက်ဗနွန်၊ အီရန်၊ အစ္စရေးနှင့် ယူဂိုစလားဗီးယားနိုင်ငံတို့သည် ဥရောပဘုံဈေးအဖွဲ့နှင့် ကုန်သွယ်ရေး သဘောတူညီမှုစာချုပ်များ ချုပ်ဆိုထားခဲ့သည်။
ဖွဲ့စည်းပုံ ဥရောပဘုံဈေးအဖွဲ့တွင် အောက်ပါအဖွဲ့အစည်းများ ပါဝင်ဖွဲ့စည်းထားသည်- ဘုံဈေးလွှတ်တော်: အဖွဲ့ဝင်နိုင်ငံများမှ လွှတ်တော်အမတ်များ အချိုးကျပါဝင်သည်။
ဘုံဈေးကော်မရှင်: အဖွဲ့ဝင်နိုင်ငံများမှ ကိုယ်စားလှယ် တစ်ဦးကျစီ ပါဝင်သည်။
ဝန်ကြီးများကောင်စီ: အဖွဲ့ဝင်နိုင်ငံများမှ ဝန်ကြီးအဆင့်ရှိသူ ကိုယ်စားလှယ် တစ်ဦးကျစီ (အများအားဖြင့် နိုင်ငံခြားရေးဝန်ကြီး) ပါဝင်ပြီး ဆုံးဖြတ်ချက်များ ချမှတ်နိုင်သည့် အခွင့်အာဏာရှိသည်။
တရားရုံး စီးပွားရေးနှင့် လူမှုရေးကောင်စီ ရင်းနှီးမြှုပ်နှံမှုဘဏ် ဖွံ့ဖြိုးတိုးတက်ရေး ရန်ပုံငွေအဖွဲ့ လူမှုရေးရန်ပုံငွေအဖွဲ့ ဥရောပဘုံဈေးအဖွဲ့၏ ဌာနချုပ်ကို ဘယ်လ်ဂျီယမ်နိုင်ငံ၊ ဘရပ်ဆဲလ်မြို့တွင် ဖွင့်လှစ်ထားရှိသည်။
စွယ်စုံကျမ်းနှစ်ချုပ်၊(၁၉၇၉) ရည်ရွယ်ချက်များ ဥရောပဘုံဈေးအဖွဲ့၏ အဓိကရည်ရွယ်ချက်များမှာ- အဖွဲ့ဝင်နိုင်ငံအချင်းချင်း ကုန်သွယ်ရာ၌ အကောက်ခွန် ကောက်ခံခြင်းစနစ်ကို ပယ်ဖျက်ရန်။
အဖွဲ့ဝင်မဟုတ်သည့် နိုင်ငံများနှင့် ကုန်သွယ်ရာ၌ တစ်ပြေးညီစွာ အကောက်ခွန်ကောက်ခံသည့်စနစ်ကို ကျင့်သုံးရန်။
စီးပွားရေးလုပ်ငန်းများကို တစ်ပြေးညီစွာ တိုးတက်ဖွံ့ဖြိုးလာအောင် မြှင့်တင်ရန်နှင့် အဆက်မပြတ် တိုးချဲ့ရန်။
စီးပွားရေး ပိုမိုတည်ငြိမ်ရန်။
အဖွဲ့ဝင်နိုင်ငံများမှ ပြည်သူများ၏ လူနေမှုအဆင့်အတန်းကို မြှင့်တင်ရန်။
စီးပွားရေးနှင့် နိုင်ငံရေးကိစ္စများတွင် အဖွဲ့ဝင်နိုင်ငံများ ပူးပေါင်းဆောင်ရွက်ရန်။
လုပ်ဆောင်ချက်များနှင့် ကြုံတွေ့ရသော စိန်ခေါ်မှုများ (၁၉၇၀-၁၉၈၀ ခုနှစ်များ) အကောက်ခွန်စနစ် ပယ်ဖျက်ရေး: မူလအဖွဲ့ဝင် ၆ နိုင်ငံအကြား ကုန်သွယ်မှု အကောက်ခွန်ကောက်ခံခြင်းကို မပြုလုပ်ရန် ပြဋ္ဌာန်းပြီးဖြစ်သော်လည်း မူလအဖွဲ့ဝင်နှင့် နောက်တိုးအဖွဲ့ဝင် ၃ နိုင်ငံအကြားတွင်မူ အကောက်ခွန်စနစ်ကို ဆက်လက်ကျင့်သုံးခဲ့သည်။
သို့သော် ၁၉၇၇ ခုနှစ်၊ ဇွန်လ ၃၀ ရက်နေ့တွင် ထိုအကောက်ခွန်စနစ်ကိုလည်း မကြာမီ ပယ်ဖျက်တော့မည်ဟု ဘုံဈေးအဖွဲ့ချုပ်က ကြေညာခဲ့သည်။
ထို့ကြောင့် ဘုံဈေးအဖွဲ့ဝင်နိုင်ငံများမှ ထွက်သော စက်မှုနှင့် လယ်ယာထွက်ကုန်ပစ္စည်းများကို လွတ်လပ်စွာ သယ်ယူရောင်းချနိုင်ခဲ့သည်။
ဘုံအကောက်ခွန်စနစ်: အဖွဲ့ဝင် ၉ နိုင်ငံသည် ဘုံဈေးအဖွဲ့ဝင်မဟုတ်သော နိုင်ငံများမှ ကုန်ပစ္စည်းများအပေါ်တွင်မူ ဘုံအကောက်ခွန်စနစ်ကို ဆက်လက်ကျင့်သုံးသွားမည်ဖြစ်သည်။
ထိပ်သီးအစည်းအဝေးများ: ၁၉၇၇ ခုနှစ်၊ ဇွန်လ ၂၉-၃၀ ရက် (လန်ဒန်): ငွေဖောင်းပွမှု၊ အလုပ်အကိုင်နေရာချထားရေး၊ ကုန်သွယ်မှုတိုးတက်ရေးတို့နှင့် စပ်လျဉ်းသော ပူးတွဲကြေညာချက် ထုတ်ပြန်နိုင်ခဲ့သော်လည်း သံမဏိလုပ်ငန်း၊ အထည်အလိပ်လုပ်ငန်း၊ သင်္ဘောတည်ဆောက်မှုလုပ်ငန်း၊ ဖိနပ်လုပ်ငန်းတို့နှင့်ပတ်သက်၍ အဖွဲ့ဝင်နိုင်ငံများအချင်းချင်း မကြေလည်မှုများ ဖြစ်ပေါ်ခဲ့သည်။
၁၉၈၁ ခုနှစ်၊ မတ်လ (နယ်သာလန်၊ မာစတရစ်): ဥရောပစီးပွားရေး၊ လူမှုရေးနှင့် နိုင်ငံတကာရေးရာများကို ဆွေးနွေးခဲ့ကြသည်။
ဥရောပငွေကြေးဖောင်းပွမှုနှုန်း ကြီးထွားလာခြင်းနှင့် လူငယ်ထုအလုပ်လက်မဲ့ပြဿနာတို့ကို အလေးထားဆွေးနွေးခဲ့ကြသည်။
၁၉၈၁ ခုနှစ်၊ ဇွန်လ (လူဇင်ဘတ်): ပြည်တွင်းဈေးကွက်၊ အမေရိကန်နှင့် ငွေကြေးဆက်ဆံမှု၊ ဂျပန်နိုင်ငံနှင့် ကုန်သွယ်မှု၊ သံမဏိဈေးနှုန်းကိစ္စရပ်များအပြင် နိုင်ငံတကာရေးရာများကို ဆွေးနွေးခဲ့ကြသည်။
(ဥပမာ- အာဖဂန်နစ္စတန်၊ ကမ်ပူးချား၊ နမီးဗီးယားပြဿနာများ)။
၁၉၈၁ ခုနှစ်၊ နိုဝင်ဘာလ (ဗြိတိန်၊ လန်ဒန်): ဥရောပငွေကြေးစနစ်အပေါ် ပြန်လည်သုံးသပ်ရန် သဘောတူခဲ့ကြပြီး အဖွဲ့ဝင်နိုင်ငံများအတွင်း ငွေကြေးဆိုင်ရာ ပူးပေါင်းဆောင်ရွက်မှုနှင့် အမေရိကန်၊ ဂျပန်နိုင်ငံများနှင့်ပါ ပူးပေါင်းဆောင်ရွက်ရန် သဘောတူခဲ့ကြသည်။
၁၉၈၁ ခုနှစ်၊ နိုဝင်ဘာလ (ရန်ပုံငွေထည့်ဝင်ရေး): ရန်ပုံငွေထည့်ဝင်ရေး ပြဿနာနှင့် ပတ်သက်၍ သဘောတူညီချက်မရရှိဘဲ ပြီးဆုံးခဲ့သည်။
ဗြိတိန်နှင့် ဂျာမနီတို့က မိမိတို့သည် ထည့်ဝင်ငွေကြေးကို မတန်တဆပေးသွင်းနေရကြောင်း ပြောကြားခဲ့ကြသည်။
ရေနံပြဿနာ: ရေနံထုတ်လုပ်သောနိုင်ငံများက ရေနံပိတ်ဆို့ဖြတ်တောက်မှုမျိုးနှင့် ကြုံတွေ့ခဲ့လျှင် အဖွဲ့ဝင်နိုင်ငံများအတွင်း ရေနံကို ခွဲဝေသုံးစွဲရေးနှင့် ရေနံကြမ်းခင်းဈေးနှုန်းတစ်ရပ် သတ်မှတ်ရေး စသည့်အချက်များ ပါဝင်သော ကြေညာချက် ထုတ်ပြန်ခဲ့သည်။
ငါးဖမ်းဇုန်: ပင်လယ်ပြင် ငါးဖမ်းဇုန်ကို မိုင် ၂၀၀ သတ်မှတ်ထားပြီး ဘုံဈေးအဖွဲ့ရေပြင်အတွင်း ပူးတွဲငါးဖမ်းရေးမူဝါဒတစ်ရပ် ချမှတ်၍ ငါးဖမ်းလျက်ရှိသည်။
ကုန်သွယ်မှုကျဆင်းခြင်းနှင့် အလုပ်လက်မဲ့ပြဿနာ: အကောက်ခွန် အဟန့်အတားများကို ပယ်ဖျက်နိုင်ခဲ့သော်လည်း ၁၉၇၂ ခုနှစ်နောက်ပိုင်း ကမ္ဘာ့ကုန်ပစ္စည်းများ ဈေးတက်လာမှုကြောင့် ကုန်သွယ်မှုအရှိန်အဟုန် ကျဆင်းလာခဲ့သည်။
၁၉၇၇ ခုနှစ်၊ ဇွန်လခန့်တွင် ဘုံဈေးအဖွဲ့ဝင်နိုင်ငံများအတွင်း အလုပ်လက်မဲ့ဦးရေ ၅ သန်းခန့်ရှိသည်ဟု ခန့်မှန်းရပြီး အလုပ်အကိုင်သစ်များ ဖန်တီးရန် ဒေါ်လာသန်း ၁၂,၀၀၀ ရှိသော ရန်ပုံငွေတစ်ရပ်ကို ထူထောင်ရန် စီစဉ်လျက်ရှိသည်။
ဖောက်ကလင်အရေးအခင်း (၁၉၈၂): အာဂျင်တီးနားနိုင်ငံမှ ပို့ကုန်အားလုံးကို ပိတ်ပင်ရန် ဆုံးဖြတ်ခဲ့သော်လည်း အိုင်ယာလန်နှင့် အီတလီတို့က ဆန့်ကျင်ခဲ့ကြသည်။
နောက်ပိုင်းတွင် အာဂျင်တီးနားနိုင်ငံအား စီးပွားရေးသပိတ်မှောက်ထားမှုကို ရပ်စဲခဲ့သည်။
အမေရိကန်နှင့် ဆက်ဆံရေး: ဆိုဗီယက်ပြည်ထောင်စု၏ သဘာဝဓာတ်ငွေ့ပိုက်လိုင်းအတွက် စက်ပစ္စည်းများ ပေးပို့နေမှုနှင့်ပတ်သက်၍ အမေရိကန်၏ တားဆီးပိတ်ပင်ရန် ကြိုးပမ်းမှုကို ဥရောပဘုံဈေးအဖွဲ့က ပြင်းထန်စွာ ကန့်ကွက်ခဲ့သည်။
ထို့ပြင် အမေရိကန်ပြည်ထောင်စုသို့ တင်သွင်းသော သံမဏိပို့ကုန်ကို ၁၀% အထိ လျှော့ချရန် သဘောတူညီခဲ့ကြသည်။
အရှေ့အလယ်ပိုင်း ငြိမ်းချမ်းရေး: အရှေ့အလယ်ပိုင်း ငြိမ်းချမ်းရေးကြိုးပမ်းမှုတွင် ပါဝင်ဆောင်ရွက်နိုင်ရန် လေ့လာမှုများ ပြုလုပ်ခဲ့ပြီး အစ္စရေးက ဂိုလန်ကုန်းမြင့်အား သိမ်းပိုက်ခြင်းကို ဆန့်ကျင်ကြောင်း ကြေညာခဲ့သည်။
အနာဂတ်အလားအလာ ဥရောပဘုံဈေးအဖွဲ့ကို ယခုထက်ပို၍ ကျယ်ပြန့်စွာ ဖွဲ့စည်းသွားရန် စီစဉ်နေခဲ့သည်။
ဩစတြီးယား၊ ဆွီဒင်၊ ဆွစ်ဇာလန်၊ စပိန်၊ ပေါ်တူဂယ်နှင့် စိုက်ပရပ်စ်နိုင်ငံတို့သည် ဘုံဈေးအဖွဲ့တွင် အရန်အဖွဲ့ဝင်နိုင်ငံများအဖြစ် ဝင်ခွင့်တောင်းခံခဲ့ကြသည်။
ဂရိနိုင်ငံသည် ၁၉၇၆ ခုနှစ်က အဖွဲ့ဝင်အဖြစ် လျှောက်ထားခဲ့ရာ ၁၉၇၈ ခုနှစ် အစောပိုင်းတွင် လက်ခံဖွယ်ရာရှိခဲ့ပြီး ဒသမမြောက် ဘုံဈေးအဖွဲ့ဝင်နိုင်ငံဖြစ်ရန် အလားအလာကောင်းခဲ့သည်။
အမေရိကန်ပြည်ထောင်စုကလည်း မိမိနိုင်ငံနှင့် ဥရောပဘုံဈေးအဖွဲ့တို့ အပြန်အလှန် အခွန်ကောက်ခံမှု လျှော့ပေါ့ရေးကို ဆွေးနွေးရန် အဆိုပြုထားသည်။
ဂျပန်၊ အိန္ဒိယ၊ အယ်လ်ဂျီးရီးယား၊ မော်ရိုကိုနှင့် တူနီးရှားနိုင်ငံတို့သည်လည်း ဥရောပဘုံဈေးကို ချဉ်းကပ်နေခဲ့ကြသည်။
အကယ်၍ ဂရိနိုင်ငံသည် ဘုံဈေးအဖွဲ့ဝင်နိုင်ငံဖြစ်လာပါက ဘုံဈေးအဖွဲ့၏ ဩဇာသည် အရှေ့မြေထဲပင်လယ်ဒေသသို့တိုင် တိုးချဲ့လာမည်ဖြစ်သည်။
ဘုံဈေးအဖွဲ့၏ စီးပွားရေးနှင့် ငွေကြေးသမဂ္ဂထူထောင်ရန် လိုအပ်သည့် လုပ်ဆောင်ဖွယ်ရာများကိုလည်း ၁၉၈၀ ပြည့်နှစ်တွင် အပြီးသတ်လုပ်ဆောင်နိုင်ရန် လျာထားခဲ့သည်။
စွယ်စုံကျမ်းနှစ်ချုပ်၊(၁၉၈၂) ကိုးကား Category:ဥရောပဘုံဈေးအဖွဲ့ ကဏ္ဍ:ဥရောပ သမိုင်း ကဏ္ဍ:နိုင်ငံတကာ အဖွဲ့အစည်းများ။
ဥရောပဘုံဈေးအဖွဲ့ဝင် ကိုးနိုင်ငံ၏ ထိပ်သီးအစည်းအဝေး ပွဲကို အီတလီနိုင်ငံ ဗင်းနစ်မြို့၌ ၁၉၈ဝ ပြည့်နှစ် ဇွန်လ ၁၂ ရက်နှင့် ၁၃ ရက်နေ့တို့တွင် ကျင်းပခဲ့သည်။
နှစ်ရက်ကြာ စည်း ဝေးပွဲအပြီး ကြေညာချက်တစ်စောင် ထုတ်ပြန်သည်။
ယင်း ကြေညာချက်တွင် အရှေ့အလယ်ပိုင်း ငြိမ်းချမ်းရေး ဆွေးနွေးပွဲ များ၌ ပါလက်စတိုင်းလွတ်မြောက်ရေးအဖွဲ့ (ပီအယ်အို)ပါဝင် ရမည်ဖြစ်ကြောင်းဖြင့် ထောက်ခံတင်ပြထားသည်။
အရှေ့အလယ်ပိုင်းဒေသအား နိုင်ငံတကာက အာမခံသော စနစ်တစ်ခုတွင် ဘုံဈေးအဖွဲ့ဝင် ကိုးနိုင်ငံကလည်း ပါဝင်ဆောင် ရွက်ရန် ပြင်ဆင်နေကြောင်းဖြင့်လည်း ကြေညာချက်တွင် ဖော်ပြ ထားသည်။
ပါလက်စတိုင်း ပြဿနာသည် ဒုက္ခသည်ပြဿနာ တစ်ခု မဟုတ်ကြောင်း၊ ပါလက်စတိုင်းလူထုသည် ကိုယ့်ကြမ္မာ ကိုယ် ဖန်တီးနိုင်ခွင့်ကို အပြည့်အဝ ကျင့်သုံးနိုင်ရမည် ဖြစ်ပြီး ပါလက်စတိုင်းလူထုနှင့် ပီအယ်အိုတို့သည် စေ့စပ်ဆွေးနွေးပွဲ များတွင် ပါဝင်ခွင့် ရရမည်ဟုလည်း ဆိုသည်။
ဥရောပဘုံဈေးအဖွဲ့ခေါင်းဆောင်များသည် ပီအယ်အို၏ အခန်းကဏ္ဍနှင့် ပတ်သက်၍ ၎င်းတို့၏ သဘောထားကို ပထမ ဦးဆုံးအကြိမ် ထုတ်ဖော်လိုက်ခြင်း ဖြစ်သည်။
ငြိမ်းချမ်းရေး ဆွေးနွေးပွဲများတွင် ပီအယ်အိုကို ပါဝင်ခွင့်ပေးရမည်ဟု ဆိုသော် လည်း ပီအယ်အိုကိုကား ၎င်းတို့ အသိအမှတ်မပြုကြချေ။
ပါလက်စတိုင်း လူထု၏တစ်ဦးတည်းသော တရားဝင် ကိုယ်စား လှယ်အဖြစ်လည်း အသိအမှတ်မပြုချေ။
သိမ်းပိုက်ထားသောနယ်မြေများ၌ အစ္စရေးလူနေစခန်းများ ထူထောင်သည့် အစ္စရေးပေါ်လစီကိုလည်း ရပ်ဆိုင်းရန် တောင်း ဆိုသည်။
ထိုပေါ်လစီသည် ငြိမ်းချမ်းရေးဆောင်ရွက်ရာတွင် အကြီးအကျယ် အနှောင့်အယှက်တစ်ခု ဖြစ်သည်ဟုလည်း ကောင်း၊ အစ္စရေးနိုင်ငံသည် အာမခံချက်ရှိသော အများက အသိအမှတ်ပြုသည့် သက်ဆိုင်သည့် ပါတီအားလုံး အင်အား အသုံးပြုမှုကို ခွင့်လွှတ်မှသာ ယုံကြည်မှုရှိသော အခြေအနေကို ဖန်တီးနိုင်လိမ့်မည်ဟုလည်းကောင်း ယုံကြည်သည်။
ဂျရူးဆလမ်မြို့ အရေးနှင့်ပတ်သက်ပြီး ထိုမြို့အား တစ်ဘက်သတ်ပြောင်းလဲမှုများ ပြုလုပ်မှုကိုလက်မခံနိုင်ကြောင်း နှင့် ဂျရူးဆလမ်းမြို့ရှိ ဘာသာရေးအရ မြင့်မြတ်သောနေရာများ သို့ လွတ်လပ်စွာ သွားလာ နိုင်ခွင့်ကို အာမခံရမည်ဟုလည်း တိုက်တွန်းသည်။
ဥရောပဘုံဈေးအဖွဲ့ ထိပ်သီးအစည်းအဝေး ကြေညာချက် သည် စက်တင်ဘာ ၂၅ ရက်နေ့က ကုလသမဂ္ဂ အထွေထွေ ညီလာခံတွင် အိုင်ယာလန် နိုင်ငံခြားရေးဝန်ကြီး မိုက်ကယ် အိုကနေဒီ ပြောကြားသောမိန့်ခွန်း၊ ကုလသမဂ္ဂ ဆုံးဖြတ်ချက် အမှတ် ၂၄၂၊ ၃၃၈ တို့နှင့် ဘုံဈေးအဖွဲ့မှ ယခင်ကြေညာခဲ့သော ပေါ်လစီကြေညာချက်များအပေါ်တွင် အခြေခံသည်။
အရှေ့အလယ်ပိုင်းဒေသ မတည်ငြိမ်မှုကို ကာကွယ်နိုင် သော လက်ဗနွန်နိုင်ငံ၏ ငြိမ်းချမ်းရေးကို တည်ဆောက်နိုင် သော မည်သည့်ဆောင်ရွက်ချက်ကိုမဆို ထောက်ခံမည်ဖြစ် ကြောင်းဖြင့်လည်း ဥရောပဘုံဈေး ခေါင်းဆောင်များက ဖော်ပြ သည်။
လက်ဗနွန်နိုင်ငံ၌ ကုလသမဂ္ဂငြိမ်းချမ်းရေးတပ် ဆက် လက် ထားရှိမှုကိုလည်း ထောက်ခံကြောင်း ဖော်ပြထားသည်။
ထိုဒေသတွင် တိုက်ခိုက်မှုများကြောင့် လက်ဗနွန်နိုင်ငံ၏ တည်ငြိမ်ရေးသည် အကြီးအကျယ် အန္တရာယ်ရှိနေသည်ဟုလည်း ဆိုသည်။
ဥရောပဘုံဈေးအဖွဲ့ ကိုးနိုင်ငံခေါင်းဆောင်များသည် ကမ္ဘာ့ စီးပွားရေးအခြေအနေများကို ရင်းရင်းနှီးနှီး ဆွေးနွေးခဲ့ကြသည်။
ပြီးခဲ့သည့် လူးဇင်းဘတ်အစည်းအဝေးတွင်မူ ဘုံဈေးအဖွဲ့တွင် ဗြိတိန်နိုင်ငံက ငွေကြေးထည့်ဝင်ရမည့် ကိစ္စနှင့် ပတ်သက်၍ ငြင်းခုံပြောဆိုခဲ့ကြရသည်။
ရေနံဈေးနှုန်းမြင့်တက်လာမှု၏ တစ်စိတ်တစ်ဒေသေကြောင့် ငွေဖောင်းပွမှု တိုက်ဖျက်ရေး၊ အလုပ်လက်မဲ့နှင့် ငွေပေးငွေယူ ရှင်းတမ်း လိုငွေပြနေမှု လျော့နည်းရေး အလားအလာများသည် မှေးမှိန်လျက်ရှိကြောင်း ဖော်ပြထားသည်။
ဤပြဿနာများ ဖြေရှင်းရေးနှင့် ပတ်သက်၍ အသေးစိတ် ဖော်ပြခြင်း မရှိသော် လည်း ငွေကြေးကိစ္စကို တင်းတင်းကြပ်ကြပ် ဆောင်ရွက်ရန်နှင့် ငွေကြေးထောက်ပံ့ရေး ပေါ်လစီများကို တင်းတင်းကြပ်ကြပ် လုပ်ဆောင်ခြင်းဖြင့် တိုက်ဖျက်သွားမည်ဟု ဆိုသည်။
အာဖဂနိစတန်နိုင်ငံတွင် ဆိုဗီယက် ဝင်ရောက်စွက်ဖက်မှု ကိုလည်း အလေးအနက် ရှုတ်ချထားသည်။
ထိုသို့ ဝင်ရောက် မှုသည် နိုင်ငံတကာဆက်ဆံရေးပျက်ပြားအောင် ခြိမ်းခြောက် နေသည်ဟုလည်း ဆိုသည်။
ဥရောပဘုံဈေး အမှုဆောင်ကော်မရှင်ဥက္ကဋ္ဌ ဗြိတိန်နိုင်ငံမှ ရွိုင်းဂျင်းကင်း၏နေရာကို ဆက်ခံမည့်သူ ရွေးချယ်ကြရန်လည်း ဘုံဈေးအဖွဲ့ ကိုးနိုင်ငံခေါင်းဆောင်များက ကြိုးပမ်းခဲ့သေးသည်။
ထိုနောက် ထိုကိစ္စကို သံတမန်လမ်းကြောင်းအရ ဆက်လက် ဆောင်ရွက်သွားကြရန် သဘောတူကြသည်။
မြန်မာ့စွယ်စုံကျမ်း၊ အတွဲ(၁၅) ကိုးကား Category:ဥရောပဘုံဈေးအဖွဲ့။
ဥရောပ ဘုံအဖွဲ့ဆိုသည်မှာ ဥရောပဘုံဈေးအဖွဲ့၊ ဥရောပ ကျောက်မီးသွေးနှင့် သံမဏိအဖွဲ့၊ ဥရောပ အနုမြူစွမ်းအင်အဖွဲ့ဟူ သည့် အဖွဲ့သုံးဖွဲ့ကို ပေါင်းစည်းထားသော ဘုံအဖွဲ့အစည်း တစ် ရပ်ဖြစ်သည်။
ဥရောပဘုံဈေးအဖွဲ့ကို ၁၉၅၈ ခုနှစ်ဇန်နဝါရီလ ၁ ရက်နေ့တွင် စတင်ဖွဲ့စည်းတည်ထောင်ခဲ့သည်။
( ဥရောပ ဘုံဈေးအဖွဲ့) ဥရောပ ကျောက်မီးသွေးနှင့် သံမဏိအဖွဲ့ကို ၁၉၅၂ ခုနှစ်တွင် ဖွဲ့စည်းတည်ထောင်ခဲ့သည်။
( ဥရောပကျောက်မီးသွေးနှင့် သံမဏိအဖွဲ့) ဥရောပ အနုမြူစွမ်းအင်အဖွဲ့ကို ၁၉၅၈ ခုနှစ် ဇန်နဝါရီလ ၁ ရက်နေ့တွင် စတင်ဖွဲ့စည်း တည်ထောင်ခဲ့ သည်။
( ဥရောပ အနုမြူစွမ်းအင်အဖွဲ့) ထို့နောက် ၁၉၆၇ခုနှစ် ဇူလိုင်လ ၁ ရက်နေ့မှစ၍ ယင်းအဖွဲ့သုံးဖွဲ့ကို စုစည်းကာဥရောပဘုံအဖွဲ့ဟူ၍ ခေါ်ဝေါ်ခဲ့သည်။
ထိုသို့စုစည်း ထားသော် လည်း မူလအဖွဲ့များကား သီးခြားရှိမြဲပင် ဖြစ်သည်။
ဥရောပဘုံအဖွဲ့တွင် ဝန်0x100ကီးများ ကောင်စီ၊ ကျွမ်းကျင်သူ ကော်မရှင်၊ ဥရောပ လွှတ်တော်နှင့် တရားရုံး ဟူ၍ အမြဲတမ်း အဖွဲ့အစည်း လေးခုရှိသည်။
ယင်းအမြဲတမ်းအဖွဲ့အစည်း လေးခု တွင် အဖွဲ့ဝင်နိုင်ငံများမှ ကိုယ်စားလှယ်များ အချိုးကျပါဝင်ရ သည်။
ဥရောပဘုံအဖွဲ့၏ ရည်ရွယ်ချက်များမှာ အဖွဲ့ဝင်နိုင်ငံများ ၏ စီးပွားရေး တိုးတက်ဖွံ့ဖြိုးရန်၊ လူမှုရေး လုပ်ငန်းများတွင်အဖွဲ့ ဝင်နိုင်ငံများ ပူးပေါင်းဆောင်ရွက်ရန်နှင့် နိုင်ငံရေးရာကိစ0x038များတွင် ပူးပေါင်းဆောင်ရွက် ရန်တို့ဖြစ်သည်။
ဥရောပ ဘုံအဖွဲ့တွင် တင်းပြည့်အဖွဲ့ဝင် ကိုးနိုင်ငံပါ ရှိသည်။
ယင်းတို့မှာ ဗဲလဂျီယမ်၊ ဒိန်းမတ်၊ ပြင်သစ်၊ အနောက် ဂျာမနီ၊ အိုင်ယာလန်၊ ဣတလီ၊ လူဇင်ဗတ်၊ နယ်သာလန်နှင့် ဗြိတိန်နိုင်ငံတို့ဖြစ်သည်။
အဖွဲ့ ၏ ဌာနချုပ်ကို လူဇင်ဘတ်နိုင်ငံ လူဇင်ဗတ်မြို့တွင် ထားရှိသည်။
မြန်မာ့စွယ်စုံကျမ်း၊ အတွဲ(၁၅) ကိုးကား Category:ဥရောပသမဂ္ဂ၏ သမိုင်း။
၁၉၆ဝ ပြည့်နှစ် ဇန်နဝါရီလ ၄ရက်နေ့တွင် နော်ဝေ၊ ဆွစ်ဇာလန်၊ ဒိန်းမတ်၊ ဆွီဒင်၊ ပေါ်တူဂယ်၊ ဩစတီးယားနှင့် ဗြိတိန်နိုင်ငံတို့သည် ဥရောပ စီးပွား ရေးအဖွဲ့ ဥရောပဘုံဈေးအဖွဲ့ နှင့် ဆက်သွယ်၍ ဥရောပလွတ်လပ်စွာ ကုန်သွယ်ရေးဒေသတစ် ခုကို ဖန်တီးရန်အတွက် စာချုပ်တစ်ရပ် ချုပ်ဆိုခဲ့ကြသည်။
ယင်းစာချုပ်အရ ၁၉၆ဝ ပြည့်နှစ် မေလ ၃ရက် နေ့တွင် ဥရောပလွတ်လပ်စွာ ကုန်သွယ်ရေးအသင်း(အီးအက်ဖတီအေ)ဟူ၍ ပေါ်ပေါက်လာပြီး အထက်ပါနိုင်ငံ ခုနစ်နိုင်ငံတို့သည် အဖွဲ့ဝင်များအဖြစ် ပါဝင်ကြသည်။
၁၉၆၁ ခုနှစ် မတ်လ ၂၇ ရက်နေ့တွင် ဖင်လန်နိုင်ငံသည် ယင်းအသင်းနှင့် ပူးပေါင်းဆောင် ရွက်လာသည်။
ဥရောပလွတ်လပ်စွာ ကုန်သွယ်ရေးအသင်း၏ ရည်ရွယ် ချက်မှာ အဖွဲ့ဝင်နိုင်ငံအချင်းချင်း အကောက် ခွန်မဲ့ လွတ်လပ်စွာ ကူးသန်းရောင်းဝယ် နိုင်ရေးပင်ဖြစ်သည်။
၁၉၆၆ ခုနှစ် ဒီဇင်ဘာ လ ၁ ရက် နေ့မှစ၍ အဖွဲ့ဝင်နိုင်ငံအချင်းချင်းအကောက်အခွန်မဲ့ ကူးသန်းရောင်းဝယ်ရေးကို စတင်အကောင်အထည် ဖော်ခဲ့သည်။
သို့သော် အကောက်အခွန်မဲ့ ကူးသန်းရောင်းဝယ်ရေးတွင် စက်မှု ကုန်ပစ္စည်းများသာ အကျုံးဝင်၍ လယ်ယာကုန် ပစ္စည်းများမပါ ဝင်ချေ။
ဥရောပ လွတ်လပ်စွာ ကုန်သွယ်ရေး အသင်းတွင် အထွေထွေ လုပ်ငန်းများကို စီမံခန့်ခွဲ ဆောင်ရွက်ရန် အတွက် ကောင်စီအဖွဲ့ရှိသည်။
အဖွဲ့ဝင်နိုင်ငံတိုင်းမှ ကိုယ်စားလှယ်တစ်ဦး ကျစီသည် ကောင်စီဥက္ကဋ္ဌ အဖြစ် ခြောက်လတစ်ကြိမ်အလှည့်ကျ ဆောင်ရွက်ရသည်။
ဥရောပလွတ်လပ်စွာ ကုန်သွယ်ရေး အသင်း ၏ဌာနချုပ်ကို ဆွစ်ဇာလန်နိုင်ငံ ဂျီနီဗာမြို့တွင် ထားရှိသည်။
မြန်မာ့စွယ်စုံကျမ်း၊ အတွဲ(၁၅) ကိုးကား Category:စာချုပ်ဖြင့်ဖွဲ့စည်းသော နိုင်ငံတကာအစိုးရအဖွဲ့အစည်းများ။
၁၉၅၇ ခုနှစ် မတ်လ ၂၅ ရက်နေ့က အီတလီ နိုင်ငံ ရောမမြို့တွင် ချုပ်ဆိုခဲ့သည့် စာချုပ်အရ ၁၉၅၈ ခုနှစ်ဇန်နဝါရီလ ၁ ရက်နေ့တွင် ဥရောပ အနုမြူစွမ်းအင်အဖွဲ့ကို ဖွဲ့စည်းခဲ့သည်။
အဖွဲ့၏ ရည်ရွယ်ချက်မှာ အနုမြူစွမ်းအင်ကို ငြိမ်းချမ်းစွာပူးပေါင်း အသုံးချရေးပင် ဖြစ်၏။
အဖွဲ့သည် အနုမြူစွမ်းအင်ကို စစ်ရေးအတွက် အသုံးချရေး ဆောင်ရွက်ချက်များနှင့် လုံးဝမပတ်သက်ပေ။
အဖွဲ့ဝင်နိုင်ငံများအား အနုမြူစွမ်းအင်ကို စစ်ရေး ကိစ္စတွင် အသုံးမပြုရန်လည်း ပိတ်ပင်တားမြစ်ထားသည်။
ဥရောပ အနုမြူစွမ်းအင်အဖွဲ့သည် ဗြိတိန်နှင့်အမေရိကန်ပြည်ထောင်စုတို့မှ အနုမြူစွမ်းအင် အဖွဲ့များနှင့် ပူးပေါင်းဆောင်ရွက်ရေး သဘောတူ စာချုပ်များ ချုပ်ဆိုထားသည်။
ဥရောပအနုမြူစွမ်းအင် အဖွဲ့တွင် အဖွဲ့ဝင်အဖြစ် ဘယ်လဂျီယမ်၊ ပြင်သစ်၊ နယ်သာလန်၊ အနောက်ဂျာမနီ၊ အီတလီနှင့် လူဇင်ဗတ် နိုင်ငံတို့ ပါဝင်ပြီး အဖွဲ့၏ဌာနချုပ်ကို ဗဲလဂျီယမ်နိုင်ငံ ဗရပ်ဆဲမြို့တွင်ထားရှိသည်။
ဥရောပ အနုမြူစွမ်းအင် အဖွဲ့၏ လက်အောက်တွင် အဖွဲ့ဝင်ငါးဦး ပါဝင်သည့် ကော်မရှင်အဖွဲ့၊ အဖွဲ့ ဝင် ၂ဝ ပါဝင်သည့် သိပ္ပံနှင့် စက်မှုကော်မတီ၊ အဖွဲ့ဝင် ၁ဝ၁ ဦးပါဝင်သည့် စီးပွားရေးကော်မတီနှင့် အဖွဲ့ဝင်ခြောက်ဦးပါဝင်သည့် ဝန်ကြီးများကောင်စီတို့ရှိသည်။
ဝန်ကြီးများ ကောင်စီသည် ဆုံးဖြတ်ချက် ချမှတ်နိုင်သော အာဏာပိုင်အဖွဲ့ပင်ဖြစ်သည်။
ဂျာမန်ဒီမိုကရက်တစ် သမ္မတနိုင်ငံ (အရှေ့ဂျာမနီ နိုင်ငံ) ၏ သမ္မတ ဝေါ်လတာ အူးဗရစ်သည် ၁၈၉၃ ခုနှစ်တွင် ဖွားမြင်သည်။
၁၉၁ဝ ပြည့်နှစ်တွင် ဂျာမန်ကွန် မြူနစ် ပါတီဝင်ဖြစ်ပြီးနောက် ရုရှနိုင်ငံ မောစကိုမြို့သို့ သွားရောက် ခဲ့လေသည်။
ထိုမှဂျာမနီနိုင်ငံသို့ပြန်လည် ရောက်ရှိလာသော အခါတွင် ဂျာမန်ကွန်မြူနစ်ပါတီ၏နိုင်ငံရေးဌာနတွင် ဌာနမှူး အဖြစ်ဆောင်ရွက်ရလေသည် ဒုတိယကမ္ဘာစစ်ပြီးဆုံး၍ ဂျာမနီနိုင်ငံ၏ အမျိုးသားကော်မတီဟူ၍ ဖွဲ့စည်းသောအခါ ဝေါ်လာတာအူးဗရစ် သည် အဖွဲ့ဝင်တစ်ဦးဖြစ်လာသည်။
၁၉၄၆ ခုနှစ် မေလအတွင်း၌ ဂျာမန်ဒီမိုကရက် တစ်သမ0x057တ နိုင်ငံဆိုရှယ် လစ်ညီညွတ်ရေးပါတီ ဗဟိုကောင်မတီ ဌာနချုပ် ၏ အတွင်းရေးမှူးများအဖွဲ့တွင် အဖွဲ့ဝင်တစ်ဦးအဖြစ်ရွေးချယ် တင်မြေ|ာက်ခြင်း ခံရလေသည်။
၁၉၄၆ ခု၊ အောက်တိုဘာလ တွင် ဂျာမန်ဒီမိုကရက်တစ် သမ0x057တနိုင်ငံ၏ပြည် သူ့ လွှတ် တော်တွင် လွှတ်တော်ကိုယ်စားလှယ်အဖြစ် ရွေးကောက်တင် မြေ|ာက် ခြင်းခံရသည်။
၁၉၄၈ ခုနှစ် ဧပြီလ၌ ဂျာမန်ဒီမို ကရက်တစ် သမ0x057တနိုင်ငံ ပြည်သူ့ကောင်စီ၏ လက်အောက် ရှိ ဗဟိုစီးပွားရေးကော်တီတွင် ဥက0x033ဋ္ဌအဖြစ် ရွေးချယ်ခြင်း ခံရသည့်ပြင် ဂျာမန် ဆိုရှယ်လစ် ညီညွတ်ရေးပါတီ ဗဟို ကော်မတီတွင် ပထမ အတွင်းရေးမှူးလည်း ဖြစ်လာသည်။
၁၉၆ဝ ပြည့်နှစ် စက်တင်ဘာလ ၇ ရကေ့်နတွင် အရှေ့ ဂျာမနီနိုင်ငံ၏ သမ0x057တဖြစ်သူ ဝီလဟိန်း ပီးယက် ကွယ်လွန် သောအခါ သမ0x057တ ရာထူးကို ပယ်ဖျက်၍ နိုင်ငံတော်ကောင်စီ ဟူ၍ အစားထိုး ဖွဲ့စည်းရာ ဝေါ်လတာအူးဗရစ်သည် နိုင်ငံ တော်ကောင်စီ ဥက0x033ဋ္ဌအဖြစ် ရွေးချယ်ခြင်းခံရလေသည်။
အမေရိကန်လူမျိုး ရိုက်ညီနောင်သည် ၁၉ဝ၃ ခုနှစ်တွင် လေယာဉ်ပျံဖြင့်စတင် ပျံသန်းခဲ့သည်။
ယင်းအချိန်မှစ၍လေယာဉ် ပျံသန်းမှုကို စီးပွားရေးနှင့် ကာကွယ်ရေးရှုထောင့်မှနေ၍တိုးတက် ကောင်းမွန်စေရန် အစဉ်တစိုက် သုတေသနပြုခဲ့ကြသည်။
ယင်း ရှုထောင့်နှစ်ရပ်စလုံးမှ လိုအပ်ချက်မှာ လေယာဉ်၏အမြန်ကို တိုး မြှင့်ရန်ဖြစ်သည်။
အမြန်တိုးမြှင့်ရန်အတွက် လေယာဉ်ပျံ အင်ဂျင် ၏ တွန်းကန်အား (ပရိုပယ်ရှင်း)နှင့် အေရိုဒိုင်နမစ် ပြင်ဆင်ပြု ပြင်မှုကို ပြုလုပ်နိုင်သည်။
တာဗိုဂျက်အင်ဂျင်များကို ၁၉၅ဝ ပြည့်နှစ်လောက်မှ စ၍ အသုံးပြုခဲ့ခြင်းဖြင့် အမြန်နှုန်းမှာ အသံ၏ အမြန်နှုန်း၏ ပတ်ဝန်းကျင်သို့ ချဉ်းကပ်လာခဲ့သည်။
ပကတိအပူ ချိန် သုံးရာဒီဂရီ လောက်တွင် အသံ၏အမြန်မှာ တစ်နာရီတွင် ၇၇၈ မိုင် သို့မဟုတ် တစ် စက္ကန့်တွင် ၃၄၈ မီတာခန့်ဖြစ်၏။
A Dictionary of Aviation, David W. Wragg. ISBN 10: 0850451639 / ISBN 13: 9780850451634, 1st Edition Published by Osprey, 1973 / Published by Frederick Fell, Inc., NY, 1974 (1st American Edition.) လေယာဉ်သည် အသံထက်မြန်သောအလျင်တစ်ခုနှင့် ပျံသန်းနေ သော်လည်း အဆင်းနှင့်အတက်တွင်မူ အတော်အတန်နိမ့်သော အလျင်များသာ အသုံးပြုရမည်ဖြစ်သည်။
လူမပါသောဒုံးပျံများ၊ ဂြိုဟ်တုများအတွက်မူ ကမ္ဘာလေထုထဲသို့ ပြန်လည်သက်ဆင်း သည့်အခါ မလောင်ကျွမ်းစေရန် လိုအပ်သည်။
လေယာဉ်ပျံ ပျံသန်းသည်မှစ၍ အမြန်ကိုတိုးမြှင့်စေရန် သုသေတနပြုသည် အထိ အကျုံးဝင်သည့်ပညာ ရပ်မှာ အေရိုဒိုင်နမစ်ပညာ ဖြစ်လေသည်။
လေယာဉ်ပျံ လေယာဉ်ပျံသန်းမှု၏ အခြေခံမှာ ဗာနိုလီ၏ နိယာမပင် ဖြစ်သည်။
ရွှေ့လျားနေသောအရည်သို့မဟုတ် လေ၏အမြန်သည် မြင့်မားလာလျှင် ယင်း၏ဖိအားသည် လျော့နည်းသွားသည်ဟု ဗာနိုလီက ဆိုထားသည်။
အလွယ်ဆုံး ဥပမာမှာ စက္ကူ တစ်ချပ်ကို အစွန်းနှစ်ဘက်မှကိုင်ပြီး အထက်မျက်နှာပြင်အပေါ် လေဖြင့်မှုတ်လျှင် စက္ကူသည် အထက်သို့ မြင့်တက်သွားသည့် ဥပမာပင်ဖြစ်သည်။
လေယာဉ်ပျံသည်အရှေ့သို့ရွှေ့လျားရန် တွန်းအားတစ်ခု လိုသည်။
ယင်းတွန်းအားသည် လေ၏ခုခံမှုကို ကျော်လွန်ရ သည်။
လေယာဉ်အထက်သို့တက်ရန် အေရိုဒိုင်နမစ်ပင့်အား တစ်ခုလိုပြန်သည်။
ယင်းအားသည်လေ ယာဉ်၏အလေးချိန်ကို ဆန့်ကျင်ကျော်လွန်ရသည်။
လေယာဉ်ရှေ့သို့ရွှေ့လျားရန် တွန်း အားကို ဂျက်သို့မဟုတ် ပန်ကာသုံး အင်ဂျင်များမှရရှိသည်။
လေယာဉ်သည် အမြင့်သို့တက်ရန်မှာ သိပ္ပံပညာရှင် ဗာနိုလီ၏ နိယာမအ တိုင်းဖြစ်သည်။
လေယာဉ်တောင်ပံ၏ မျက်နှာပြင်ကို ခုံးစေရန်စီမံထားသည်။
လေယာဉ်တောင်ပံ၏ အထက် မျက်နှာ ပြင်ပေါ် ဖြတ်သွားသော လေစီးကြောင်းများသည် မြန်၍အောက် မျက်နှာပြင်ကို ဖြတ်သော လေစီးကြောင်းသည် နှေးသည်။
ထို့ကြောင့် အောက်မျက်နှာပြင်ပေါ်သို့ သက်ရောက်သောဖိအားသည် အထက်မျက် နှာပြင်ပေါ်သို့ သက်ရောက်သည့် ဖိအားထက်မြင့်၍ လေယာဉ်သည် ရွှေ့ရှားနေစဉ်အထက်သို့ တက်နိုင်လေ သည်။
တောင်ပံများမှာ လေယာဉ်ပျံသန်းနေစဉ် အထက်သို့ တက်နိုင်ရန် စီမံထား၍ ယင်းသို့ရွှေ့လျားသည့် အမြန်၏ အစွန်း တန်ဖိုးထက် လျော့နည်းသွားလျှင် လေယာဉ်သည် လေထဲတွင် ဆက်လက်နေနိုင်မည်မဟုတ်ပေ။
လေယာဉ်အဆင်းနှင့်အတက် တွင် လိုအပ်သော အမြန်ဖြင့် လေထဲတွင် ရွှေ့လျား နိုင်စေရန် တောင်ပံကြီး ၏အစွန်းတွင် တောင်ပံအရှင်များ တွဲလျက်တပ် ဆင်ထားသည်။
လေယာဉ်၏အမြန်သည် မြင့်သွားသောအခါ လေယာဉ်သည် ငြိမ်သက်စွာ ပျံသန်းနိုင်ခြင်းမရှိတတ်ပေ။
ယင်း အခြေအနေမျိုး မဖြစ်ပေါ်လာစေရန်လည်း တောင်ပံရှင်ကို အသုံး ပြုရသည်။
လေယာဉ်ပျံသန်းစဉ်တွင် ငြိမ်သက်စွာ ပျံသန်းနိုင်ရန် အတွက် တောင်ပံ၏ပုံကို ကျနစွာတွက်ချက်ပြီး တည်ဆောက် ရသည်။
တစ်နည်းဆိုလျှင် တောင်ပံဘေးတွင် လေစီးကြောင်း တည်ငြိမ်မှုအတွက် တောင်ပံ၏ ဂျီဩမေထရီကို ဂရုစိုက်ပြုပြင် ရသည်။
တောင်ပံ၏ပတ်ဝန်းကျင် ရွှေ့လျားနေသော လေစီးကြောင်းမှာ စမ်းချောင်းပုံစံ စီးစေရန်လိုအပ်သည်။
စမ်းရေစီးပုံမှာ တည်ငြိမ်ပြီး လှိုင်းနှင့် ဝဲကင်းသည့်အလား လေစီးကြောင်းမှာ ဖြစ်ရမည်။
တောင်ပံနှင့်စီးကြောင်း၏ လားရာကြားရှိထောင့်သည် အတော်အတန်ကြီးသွားလျှင် စီးကြောင်းမှာ မတည်ငြိမ်ပဲ ဝဲဂ ယက်လှိုင်းများ ဖြစ်ပေါ်မည်။
ယင်းအခြေအနေသည် လေယာဉ် ပျံသန်းမှုကို အနှောင့်အယှက်ပြု၍ မလိုလားအပ်ပေ။
တည်ငြိမ် စီးကြောင်း ပြန်လည်ရရှိရန် တောင်ပံအထက်ရှိ ဖိအားကို လျှော့ ပစ်ရန်လို အပ်သည်။
တောင်ပံထိပ် ဖျားပိုင်းတွင် လေဖြတ်စီး သွားနိုင်ရန် လမ်းကြောင်းပေးထားခြင်းဖြင့် တည်ငြိမ်စီးကြောင်း ပြန်လည်ရရှိနိုင်လေသည်။
ရဟတ်ယာဉ် အေရိုဒိုင်နမစ်ပညာအရ လေယာဉ်ပျံသန်းမှုမှာ ဗာနိုလီ ၏နိယာမကို လိုက်နာသော်လည်းရဟတ်ယာဉ်၏ ရွှေ့လားမှုကိုမူ နယူတန်၏ တတိယနိယာမဖြင့် ဖော်ပြနိုင်သည်။
ယင်းနိယာမအရ သက်ရောက်မှုတိုင်း၌ ပမာဏတူပြီးဦးတည်မှုဆန့်ကျင်သည့် တန် ပြန် သက်ရောက်မှုရှိသည်။
ယေဘုယျအားဖြင့် ရဟတ်၏လေ ယာဉ် တွင် ပန်ကာကို လေယာဉ်၏ အမိုးတွင် တပ်ဆင်ထား သည်။
ပန်ကာလည်သောကြောင့် လေကိုအောက်သို့ တွန်းချ သည့် သက်ရောက်အားဖြစ်ပေါ်ပြီး ရဟတ်ယာဉ်သည် အထက် သို့တက်စေသော တန်ပြန်သက်ရောက် အားဖြစ်ပေါ်စေသည်။
ရဟတ်ယာဉ်အရှေ့သို့ ရွှေ့လျားပုံမှာလှေတစ်စီးကိုလှော်တက်ဖြင့် လှော်ခတ်သည့်အလား ဖြစ်သည်။
ပန်ကာဒလက်များသည် အ နောက်ဘက်သို့ရောက်သောအခါ စောင်းဖြင့်လေကိုခုတ်စေသည်။
ဒလက် များရှေ့သို့ရောက်သော် အပြားလိုက်ရွှေ့လျားသည်။
ယင်း သို့အနောက်မှအရှေ့သို့ ဒလက်များ ရွှေ့လျားစဉ်လေကို စောင်း လိုက်ခုတ်သေောကြောင့် ရဟတ်ယာဉ်သည် ဝဲယာတိမ်းစောင်းမှုကို ဖြစ်စေသည်။
ယင်းသို့ တိမ်းစောင်းမှု မဖြစ်ပေါ်စေရန် ရဟတ် ယာဉ်၏အမြီးပိုင်း၌ ပန်ကာတစ်လုံး တပ်ဆင်ထားသည်။
ဒလက် များသည် ရှေ့ပိုင်းတွင် ရွေ့လျားမှုမြန်ပြီး နောက်ပိုင်းတွင်ရွေ့လျား မှုနှေး၍လည်း ရဟတ်ယာဉ် သည်လူးနိုင်သည်။
မလူးစေရန် ပန်ကာလက်တံများကို အရင်း၌ စပရင်များဖြင့် ထိန်းထားခြင်း ဖြင့် ဒလက်များ ရှေ့ရောက်သောအခါ ကော့တက်စေသည်။
ဟိုဗာယာဉ် ဟိုဗာယာဉ်မှာ အမြင့်တွင် မပျံနိုင်သော်လည်း ယင်း၏ရွေ့ လျားမှုမှာ အေရိုဒိုင်နမစ် ပညာပေါ်တွင် အမှီသဟဲပြုနေသည်။
ဟိုဗာယာဉ်သည် ရေမျက်နှာပြင်သို့မဟုတ် ကုန်းပေါ်တွင် မျက် နှာပြင်ကိုရှပ်၍ (မထိပဲ) ရွေ့လျားသည်။
ကုန်းပေါ်တွင်မညီ ညာသော မျက်နှာပြင်များအထက်မှ ငြိမ်သက်စွာရွေ့လျားနိုင်ပြီး ရေမျက်နှာ ပြင်ပေါ်၌ ရွေ့လျားသောအခါ လှိုင်းများအထက်မှ ရွေ့လျားနိုင်သည်။
ဟိုဗာယာဉ်ရွေ့လျားမှုအတွက် ပန်ကာ နှစ်ခု ကို ယာဉ်ဘေးတွင်တပ်ဆင်ထားသည်။
ဟိုဗာယာဉ်သည် လေကူ ရှင်ပေါ်၌ ရွေ့လျား၍ရေမျက်နှာပြင်နှင့် လုံးဝမထိပဲရွေ့လျားသည်။
သို့ရာတွင် ယာဉ်နှင့်မျက်နှာပြင်ကြား ဖိအားမြင့်လေ ကူရှင်ရှိရန် စီစဉ်ထားရသည်။
ပိတ်လှောင်ထားရသည်။
လေကူရှင်အထက်၌ တိုင်ကီတစ်လုံးကိုထားရှိသည်။
ယင်းတိုင်ကီထားရှိခြင်းဖြင့်လေ ကူရှင်အထက်၌ ဟိုဗာယာဉ် ရွေ့လျားရန်လွယ်ကူစေသည်။
လေ ကူရှင်မှလေများ စိမ့်ယိုမထွက်ရန်ဟိုဗာယာဉ် နှင့်ရှပ်၍ ရွေ့လျား သော မျက်နှာပြင်ကြားတွင် အနားများတပ်ထားသည်။
ယင်း အနားများကို ပလပ်စတစ်၊ ရာဗာတို့ဖြင့် ပြုလုပ်ထားလေသည်။
ဟိုဗာယာဉ်၏ အမြန်မှာတစ်နာရီလျှင် မိုင်နှစ်ရာမှ သုံးရာ ပတ်ဝန်းကျင် တွင်ရှိသည်။
ရဟတ်ယာဉ်မှာ တစ်နာရီတွင်မိုင် တစ်ရာမှ နှစ်ရာပတ်ဝန်းကျင်ခရီးကို သွားနိုင်ပြီး လေယာဉ်မှာ အသံထက် နှစ်ဆမျှမြန်သော နှုန်းဖြင့် အမြန်ဆုံး ပျံသန်းနိုင် သည်။
အင်္ဂလိပ်နှင့် ပြင်သစ်နှစ်နိုင်ငံ ဖက်စပ်ဆောက်လုပ်သည့် ကွန်ကော့လေ ယာဉ်သည်အန္တလတိတ်သမုဒ္ဒရာကို သုံးနာရီကြာ အချိန်တွင်ဖြင့် ဖြတ်သန်းနိုင်သည်။
ခရီးသည် တစ်ဦးအတွက် မိုင်နှုန်းဖြင့် တွက်မည်ဆိုပါလျှင် ရဟတ်ယာဉ်သည် အမြင့်ဆုံး အခကြေးငွေ ပေးရမည်ဖြစ်ပြီး ဟိုဗာယာဉ်မှာ အပေါဆုံးဖြစ်သည်။
အမြင့်နှင့် ပျံသန်းအလျင် အေရိုဒိုင်နမစ်ပင့်အားကို လေယာဉ်၏ အလျင်မှရသည်။
ပင့်အားသည် လေယာဉ်ရောက်ရှိနေသည့်အမြင့်၌ လေထုသိပ် သည်းခြင်းနှင့်လည်းကောင်း၊ ပျံသန်းနေသည့်အမြန်၏ နှစ်ထပ် ကိန်းနှင့်လည်းကောင်းတိုက်ရိုက် အချိုးကျသည်။
ပုံတွင်ပြထားသည့်အတိုင်း အမြင့်တစ်ခုအတွက် အနှေးဆုံး ပျံသန်းနှုန်း (အမြန်) တစ်ခုရှိရမည်ဖြစ်သည်။
ယင်းပျံသန်းနှုန်း မှာ ပေတစ်သောင်းအထက် အမြင့်များအတွက် အသံထက် မြန် သော အမြန်များဖြစ်သွားသည်။
ပို၍ မြင့်သောအမြင့် ပျံသန်း မှုများအတွက် အသံထက် ငါးဆမျှသော အမြန်ဖြင့် ပျံသန်းရ မည်ဖြစ်သည်။